
         AVIZ
asupra proiectului de Lege privind transmiterea unor imobile din domeniul public al statului şi din administrarea Universităţii de Ştiinţe Agricole şi Medicină Veterinară Cluj-Napoca în domeniul public al comunei Jucu şi în administrarea Consiliului local al comunei Jucu, judeţul Cluj


În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectului de Lege privind transmiterea unor imobile din domeniul public al statului şi din administrarea Universităţii de Ştiinţe Agricole şi Medicină Veterinară Cluj-Napoca în domeniul public al comunei Jucu şi în administrarea Consiliului local al comunei Jucu, judeţul Cluj, trimis cu adresa nr. PL-x 587 din 29 septembrie 2008, înregistrat sub nr. 31/934 din 30 septembrie 2008. 


Senatul, în calitate de primă Cameră sesizată, a adoptat această iniţiativă legislativă, în şedinţa din 24 septembrie 2008.


          Camera Deputaţilor este  Cameră decizională.

                     Proiectul de lege are ca obiect de reglementare transmiterea unor imobile din domeniul public al statului şi din administrarea Universităţii de Ştiinţe Agricole şi Medicină Veterinară Cluj-Napoca în domeniul public al comunei Jucu şi în administrarea Consiliului local al comunei Jucu, judeţul Cluj. Odată cu trecerea în domeniul public al comunei Jucu, aceste imobile îşi schimbă destinaţia din locuinţe de serviciu în locuinţe sociale.
Potrivit prevederilor art. 61 din Regulamentul Camerei Deputaţilor, republicat, Comisia juridică, de disciplină şi imunităţi  a dezbătut proiectul de lege susmenţionat, în şedinţa din  27 ianuarie 2009.  
Membrii comisiei au examinat proiectul de lege supus avizării, expunerea de motive,  avizul favorabil, cu observaţii şi propuneri, al Consiliului Legislativ, transmis cu adresa nr. 202/26.02.2008, precum şi punctul de vedere al Guvernului, transmis cu adresa nr. 826 din 31.03.2008, prin care nu susţine adoptarea acestei iniţiative legislative.
În urma dezbaterilor, Comisia a hotărât, cu unanimitate de voturi, avizarea favorabilă a proiectului de lege.


În raport de obiectul şi conţinutul său, iniţiativa legislativă face parte din categoria legilor ordinare. 

                                       PREŞEDINTE,                           SECRETAR,

                                       Daniel BUDA                             Gabriel ANDRONACHE
Consilier, C. Păduroiu

